Diari Oficial de la Generalitat Valenciana


Sumari del DOGV 5767, del 21-05-2008 (2008/6139)

Resolució de 12 de maig de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions del gasoducte denominat Villalonga-Gandia-Oliva i les seues instal·lacions auxiliars, als termes municipals de Terrateig, Palma de Gandía, Potries, la Font d'En Carròs, Rafelcofer, Beniarjó, Almoines, Bellreguard, Gandia, Villalonga i l'Alqueria de la Comtessa, a la província de València, i l'addenda I. Expediente número CBREDE/2006/12/46; JUEXPR/2007/39.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5767

Data del DOGV
:   21-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/6139


Data del document
:   12-05-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Rafelcofer
    * Beniarjó
    * Gandia
    * Bellreguard
    * Terrateig
    * Almoines
    * Vilallonga
    * Palma de Gandía
    * Potries
    * Alqueria de la Comtessa, l'
    * Font d'en Carròs, la
    * expropiació
    * administració regional

Resolució de 12 de maig de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions del gasoducte denominat Villalonga-Gandia-Oliva i les seues instal·lacions auxiliars, als termes municipals de Terrateig, Palma de Gandía, Potries, la Font d'En Carròs, Rafelcofer, Beniarjó, Almoines, Bellreguard, Gandia, Villalonga i l'Alqueria de la Comtessa, a la província de València, i l'addenda I. Expediente número CBREDE/2006/12/46; JUEXPR/2007/39. [2008/6139]
Per Resolució de la Direcció General d'Energia de la conselleria d'Infraestructures i Transport de la Generalitat Valenciana, de 12 de novembre de 2007, es va atorgar a Gas Natural Distribución SDG, SA, autorització administrativa per a la construcció dels set trams que completen les instal·lacions corresponents al gasoducte denominat Villalonga-Gandia-Oliva i les seues instal·lacions auxiliars, als termes municipals de Terrateig, Palma de Gandía, Potries, la Font d'En Carròs, Rafelcofer, Beniarjó, Almoines, Bellreguard, Gandia, Villalonga i l'Alqueria de la Comtessa, a la província de València; es va aprovar l'addenda I al projecte d'execució i les seues modificacions, i es va declarar en concret la seua utilitat pública, amb la corresponent informació pública prèvia. La declaració d'utilitat pública esmentada d'acord amb el que disposen l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, comporta implícitament la necessitat d'ocupació dels béns i drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en els ajuntaments on es troben les finques afectades, segons el calendari establit en l'annex d'esta resolució, com a punt de reunió per a dur a terme l'alçament de les actes prèvies a l'ocupació i, si calguera, el de les d'ocupació definitiva, de conformitat amb el procediment que establix l'article citat anteriorment.
Totes les persones interessades, així com aquells que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada i hauran d'aportar els documents acreditatius de la seua titularitat i l'últim rebut de la contribució. Poden anar acompanyats dels seus pèrits i un notari, si ho estimen oportú, amb despeses a càrrec seu.
L'alçament d'actes tindrà lloc el pròxim dia 23 de juny de 2008, a l'Ajuntament de Palma de Gandía a partir de les 11.00 hores i a l'Ajuntament de Terrateig a partir de les 16.00 hores; els dies 24 i 25 de juny de 2008 a l'Ajuntament de la Font d'En Carròs a partir de les 9.00 hores; el dia 26 de juny de 2008 a l'Ajuntament de l'Alqueria de la Comtessa a partir de les 9.00 hores, a l'Ajuntament de Bellreguard a partir de les 11.00 hores i a l'Ajuntament d'Almoines a partir de les 16.00 hores; el dia 27 de juny de 2008 a l'Ajuntament de Rafelcofer a partir de les 9.00 hores i a l'Ajuntament de Beniarjó a partir de les 13.00 hores; el dia 30 de juny de 2008 a l'Ajuntament de Villalonga a partir de les 11.00 hores i a l'Ajuntament de Gandia a partir de les 16.00 hores, i el dia 1 de juliol de 2008 a l'Ajuntament de Potries a partir de les 9.00 hores.
L'orde d'alçament d'actes es comunicarà a cada persona interessada per mitjà de l'oportuna cèdula de citació. La relació de titulars convocats s'exposarà en el tauler d'edictes dels ajuntaments indicats i al final d'este anunci.
Cal comunicar que esta publicació es realitza, també, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells als quals, intentada la notificació, no s'haguera pogut realitzar.
En l'expedient d'expropiació Gas Natural Distribución SDG, SA, tindrà la condició de beneficiària de l'expropiació.
València, 12 de maig de 2008.- El conseller d'Infraestructures i Transport: Mario Flores Lanuza.